CELEX: 32015D0956
Language: hu
Date: 2015-06-17 00:00:00
Title: A Politikai és Biztonsági Bizottság (KKBP) 2015/956 határozata (2015. június 17.) az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) tekintetében a hozzájáruló felek bizottságának létrehozásáról (EUAM Ukrajna/1/2015)

20.6.2015   
            
            
               HU
            
            
               Az Európai Unió Hivatalos Lapja
            
            
               L 156/21
            
         A POLITIKAI ÉS BIZTONSÁGI BIZOTTSÁG (KKBP) 2015/956 HATÁROZATA
   (2015. június 17.)
   az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) tekintetében a hozzájáruló felek bizottságának létrehozásáról (EUAM Ukrajna/1/2015)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló, 2014. július 22-i 2014/486/KKBP tanácsi határozatra (1) és különösen annak 10. cikkére,
   mivel:
   
               (1)
            
            
               A 2014/486/KKBP határozat 10. cikkének (3) bekezdése alapján a Tanács felhatalmazta a Politikai és Biztonsági Bizottságot (PBB), hogy hozza meg az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) tekintetében a hozzájáruló felek bizottságának létrehozására vonatkozó megfelelő határozatokat.
            
         
               (2)
            
            
               Az Európai Tanács a 2001. június 15–16-i göteborgi ülésén elfogadott következtetéseiben megállapította a harmadik államok rendfenntartó missziókhoz történő hozzájárulásaira irányadó elveket és szabályokat. A Tanács 2002. december 10-én jóváhagyta „A nem uniós tagállamok uniós polgári válságkezelési műveletekhez való hozzájárulására vonatkozó konzultációk és szabályok” című dokumentumot, amely továbbfejlesztette a harmadik államok polgári válságkezelési műveletekben való részvételének szabályait, beleértve a hozzájáruló felek bizottságának létrehozására vonatkozó szabályokat is.
            
         
               (3)
            
            
               A hozzájáruló felek bizottságának olyan fórumként kell működnie, ahol a hozzájáruló harmadik államokkal megvitatják az EUAM Ukrajna irányításával kapcsolatos valamennyi problémát. Az EUAM Ukrajna politikai ellenőrzését és stratégiai irányítását gyakorló PBB-nek figyelembe kell vennie a hozzájáruló felek bizottsága által kifejtett nézeteket,
            
         ELFOGADTA EZT A HATÁROZATOT:
   1. cikk
   Létrehozás és feladatmeghatározás
   1.   Az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) tekintetében létrejön a hozzájáruló felek bizottsága.
   2.   A hozzájáruló felek bizottsága feladatait „A nem uniós tagállamok uniós polgári válságkezelési műveletekhez való hozzájárulására vonatkozó konzultációk és szabályok” című dokumentum határozza meg.
   2. cikk
   Összetétel
   1.   A hozzájáruló felek bizottságát a következő tagok alkotják:
   
               —
            
            
               valamennyi tagállam képviselői, valamint
            
         
               —
            
            
               azon harmadik államok képviselői, amelyek részt vesznek a misszióban és ahhoz hozzájárulást biztosítanak.
            
         2.   Az Európai Bizottság képviselője szintén jelen lehet a hozzájáruló felek bizottságának ülésein.
   3. cikk
   A misszióvezető által nyújtott tájékoztatás
   A misszióvezetőnek rendszeresen tájékoztatnia kell a hozzájáruló felek bizottságát.
   4. cikk
   Az elnök
   A hozzájáruló felek bizottságának elnöki tisztét az Unió külügyi és biztonságpolitikai főképviselője vagy annak képviselője tölti be.
   5. cikk
   Ülések
   (1)   Az elnök rendszeresen összehívja a hozzájáruló felek bizottságának ülését. Ha a körülmények megkívánják, az elnök kezdeményezésére vagy bármely tag kérésére rendkívüli ülés hívható össze.
   (2)   Az elnök az ülést megelőzően megküldi az ülés tervezett napirendjét és az üléshez kapcsolódó dokumentumokat. Az elnök feladata, hogy tájékoztassa a PBB-t a hozzájáruló felek bizottságának megbeszélésein született eredményekről.
   6. cikk
   Titoktartás
   (1)   A 2013/488/EU tanácsi határozattal (2) összhangban a hozzájáruló felek bizottságának ülései és eljárásai vonatkozásában az említett határozatban megállapított biztonsági szabályokat kell alkalmazni. A hozzájáruló felek bizottsága képviselőinek megfelelő biztonsági tanúsítvánnyal kell rendelkezniük.
   (2)   A hozzájáruló felek bizottságának tanácskozásaira szakmai titoktartási kötelezettség vonatkozik, kivéve, ha a hozzájáruló felek bizottsága egyhangúlag másként határoz.
   7. cikk
   Hatálybalépés
   Ez a határozat az elfogadásának napján lép hatályba.
   
      Kelt Brüsszelben, 2015. június 17-én.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 217., 2014.7.23., 42. o.
   
   
      (2)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).